Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Szervek Védelmi Szolgálatáról szóló 49/1995. (V. 4.) Korm. rendelet előírásait, amely szerint a Szolgálat nem nyomozó
Paragraph Index: 451

1998. szeptember hónapban bejelentéssel fordult a Pest Megyei Fogyasztásvédelmi Felügyelethez. Bejelentése szerint Vácon, Verőcén több vendéglátóipari egységben olyan kannás bort árusítanak, amelynek minősége kifogásolható. A bejelentés azt is tartalmazta, hogy a budapesti Nyugati pályaudvaron működő játékteremben fiatalkorúak játszanak. Ez utóbbi résszel kapcsolatban a Pest Megyei Fogyasztásvédelmi Felügyelet arról tájékoztatta panaszost, hogy azt illetékességből a Budapest VI—VII. kerületi Rendőrkapitányságnak intézkedésre megküldte. A rendőrkapitányság tájékozódásra azt a felvilágosítást adta, hogy az odaérkezett iratot — mivel az önkormányzati hatáskörbe tartozó szabálysértés gyanújára utalt — rövid úton, iktatás nélkül az illetékes önkormányzathoz áttette, így a játéktermek fokozottabb ellenőrzésére nem is intézkedtek. Az áttételről a bejelentőt nem értesítették. A Budapest VI. kerület Terézváros jegyzője azt közölte, hogy az önkormányzat szabálysértési hatóságához ilyen tartalmú bejelentés nem érkezett, ezért sem intézkedésre, sem a panaszos tájékoztatására nem kerülhetett sor. Az ügyben tényleges, érdemi intézkedés nem történt. A beadvány ismeretének hiányában nem lehetett kétség kívül eldönteni, hogy az tartalma szerint közérdekű bejelentésnek, szabálysértési feljelentésnek vagy csak egyszerű közlésnek, tájékoztatásnak minősült-e. A kérdés azért

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes